सर्वांगासन में शरीर के सारे अंगों का व्यायाम एक साथ ही हो जाता है, इसलिये भी इस आसन को सर्वांगासन नाम दिया गया है। इसे करने के लिये सपाट जमीन पर बिछी चटाई पर पीठ के बल लेट जाएं और अपने दोनों हाथों को शरीर के सटा कर रख लें। और इसके बाद दोनों पैरो को धीरे-धीरे ऊपर को उठाएं। पूरे शरीर को गर्दन से समकोण बनाते हुए सीधा लगाएं और ठोड़ी को सीने से लगा लें। इस स्थिति आने के बाद कम से कम दस बार गहरी सांस लें और फिर धीरे-धीरे से पैरों को नीचे ले आएं। सर्वांगासन को करने से शरीर का पूर्ण विकास होता है और थायरॉयड ग्रंथियों की क्रियाशीलता बढ़ती है। साथ ही इस आसन के नियमित अभ्यास से रक्त का संचार भी बढ़ता है और पाचन शक्ति बढ़ती है। जिससे गैस और असिडिटी की समस्या से राहत मिलती है।